I kampen mod IK Start Kristansand var AaB's Henrik Dalsgaard et andet sted end han plejer at være. Henrik Dalsgaard er normalt angriber og kantspiller. I kampen - som AaB vandt 1-0 - var han højre back. En position som spilleren selv gerne vil være fri for igen. - Det er bare, hvis der skulle komme tilpas nok skader, så har jeg prøvet at spille dernede. Sådan kunne jeg forestille mig, det er. Jeg håber i hvert fald ikke, at det er der, jeg kommer til at spille fremover, siger Henrik Dalsgaard til bold.dk. Hos AaB har Thomas Augustinussen tidligere taget turen fra at være målløs angriber til at være en solid, defensiv midtbanespiller. Det skriver bold.dk.

Referat:
I en testkamp spillede Henrik Dalsgaard fra AaB højre back. Hans vanlige position er angriber og kantspiller, og sådan må det godt blive ved med at være, mener spilleren selv.